作者：李子申
词牌/韵律：多丽

paragraphs: 好人人。
去来欲见无因。
记当时、藕香倚暖，岂期蝶散鹣分。
到而今、漫劳梦想，嗟后会、惨啼痕。
绣阁银屏，知他何处，一重山尽一重云。
暮天杳、梗踪萍迹，还是寄孤村。
寂寥月，今宵为谁，虚照黄昏。
细追思深诚密意，黯然一饷消魂。
仗游鱼、漫传尺素，望塞雁、空噎回纹。
帐衾寒、香消尘满，博山沈水更谁薰。
断肠也、无聊情味，惟有殢芳尊。
沈吟久，移灯向壁，掩上重门。